Odense Adresse-Contoirs Efterretninger, 1843-08-29
Udlandet. Spanien. Som alt igaar antydet, er det hidtil ikke lykkedes den nye Regjering, at bevæge Barcelona til en fuldstændig Underkastelse: General Arbutnoth har fra Citadellet proklammeret, at han ikke kan anerkjende den barceloneser Junta, som paany har erklæret sig for at være den øverste Regjeringsjunta, en Deputation af Stadens fornemste Borgere har tilligemed General Schalecuder endnu ikke er afløst fra Monjouich, aldeles billiget Arbuthnots Proklamation, men Juntaen har tilligemed endeel af Municipalitetet og en Bataillon Frivillige indesluttet sig i Fortet Atarazanas. Den nylig ankomne General Prim har udstædt en Proklamation, hvori han opfordrer Jndbyggerne til Samdrægtighed. Espartero, der alt tidligere har udstædt et Manifest, hvori han forsvarer sin Adfærd, har senest tilligemed sit Følge formelig protesteret mod alle af den ikkeconstitutionelle Regjering begangne eller fremtidige Skridt, hvorpaa den nye Regjering i et Dekret af 16de, har berøvet Don Baldomero Espartero og alle de, der have underskrevet hans Protest, deres Rang og samtlige Titler, Ærestegn og Embeder. - Ombord paa de forskjellige Skibe har Espartero yttret sig snart taalelig fornuftigt, snart pralerisk, saaledes har han udenfor Bayonne sagt: "jeg har viist Mod paa Valpladsen og jeg skal ogsaa vise det i Ulykken. Jeg beklager, at jeg ikke er falden som Soldat med Sabelen i Haanden, men Tropperne have forladt mig; jeg har ikke opgivet Sevillas Beleiring, jeg vilde marschere imod Concha, men strax paa den første Marsch deserterede flere Korpser; da jeg saae dette, vilde jeg indskibe mig paa det spanske Dampskib Pretis" og gaae til Cadix, men Cadix erklærede sig imod mig, og da var der Jntet tilovers for mig end at tye til det engelske Linieskibs Gjæstevenskab. Ombord paa "Malabar" morede han det brittiske Skibsmandskab med sin excentriske Adfærd Han gik med stærke Skridt op og ned af Dækket, slog sig for Brystet og raabte ideligt: "Dette, det er Hertugen af Vittoria, der har tilfægtet sig 100 Seiervindinger, i hans Hjerte boer Constitutionen, Uafhængigheden, Friheden!" Engellænderne loe af ham. - Madrid er den 15 de, i det kongel. Kapel i Dronningens Nærværelse holdt et høitideligt Tedeum. Dronningen sad paa den Trone, som ikke er beklædt siden Jsabella den Catholskes Tider. Hds. Maj. agter at foretage en Lystreise til La Granja og Eskurial; Man søger at vise hende, hvilken Forskiel der er paa hendes nuværende Stilling og paa Espartero's og Arguelles's Tyranni. Hr. Olozaga har erklæret for hende, at hun kan skrive til sin Moder saa tidt hun vil, uden at hendes Breve skulle blive læste af nogen Anden, end den til hvem de skrives. Sydhavsøerne. Paa Granøen skulle de Jndfødte have overfaldet, dræbt og opædt Mandskabet af en for Anker liggende Brig "Star", Capt. Clrill, fra Otaheiti. Overfaldet skeete medens Folkene vare iland for at fælde Træer. De Jndfødte bugserede derpaa Skibet i Land og stak det i Brand, efter at have udplyndret det; men under Branden sprang Skibet i Luften, da der kom Jld i Krudtkammeret, og omtrent 30 Jndfødte satte derved Livet til. En anden Brig "Marthe fra Sidney, undergik en lignende Skjæbne, idet Mandskabet blev overfaldt og piint til Døde paa den meest barbariske Maade. Folkene ophængtes nemlig i Træerne med udspilede Arme og Been; derpaa reve de Vilde Jndvoldene ud af Livet paa dem, stegte og fortærede dem. Da disse Efterretninger skulle hidrøre fra en bortrømt Skibsdreng, ere de maaskee dog ikke saa ganske paalidelige.